title: https://wikisource.org/wiki/%D8%AD%D8%B1%D8%A8_%D8%A7%D9%8A%DA%86%D9%86%D8%AF%D9%87_%D8%A8%D9%87%D8%A7%D8%B1
article: حرب ايچنده بهار
  بو سنه صاريشين يوزلو ايلك بهار ،
  چمنلراوستنده صولغون يانيور ؛
  كيزلى بر ألمله هيچقران روزكار؛
  چيچكلى داللر قيميلداتيور ..
  كلشنك قلبنه دوشمش بر آتش ،
  يوق أشسز دولاشان قومرولره أش ؛
  سرحدى آنديران افقنده كونش ،
  آله ودن بر سانجاق كبى باتيور ..
  قوشلرك بر آجى مرثيه سانكه ،
  اوزاقدن دويولان عريب آهنكى ؛
  بو سنه آچيلان كللرك رنكى
  دوكولن قانلرى خاطرلاتيور ! ..
  اورخان سيفى